Proklamasi Kemerdekaan Indonesia

Proklamasi Kemerdekaan Republik Indonesia pado hari Jumaik, 17 Agustus 1945 taun Masehi, atau tanggal 17 Agustus 2605 manuruik taun Japang dan tanggal 8 Ramadan 1364 manuruik Kalender Hijriah,Konversi Kalender Masehi-Hijriyah . nan dibacoan dek Ir. Soekarno nan didampingi dek Drs. Mohammad Hatta batampek di Jalan Pegangsaan Timur 56, Jakarta Pusat.

 Peristiwa Rengasdengklok 

jmpl|Rumah Djiaw Kie Siong di Rengasdengklok, Karawang dijadikan sebagai lokasi "penculikan" Sukarno-Hatta.
Para pajuang nan masih mudo, tamasuak Chaerul Saleh, Sukarni, jo Wikana nan sadang manyala gelora kapahlawanannyo saudah badiskusi jo Ibrahim gelar Datuk Tan Malaka. Pado dini hari tangga 16 Agustus 1945, mereka basamo Shodanco Singgih, salah saurang anggota PETA, jo pemuda lain, mambaok Soekarno (basamo Fatmawati jo Guntur nan baru baumua 9 bulan) sarato Muhammad Hatta, ka Rengasdengklok, nan kudian tanamo sabagai Peristiwa Rengasdengklok. Tujuannyo adolah agar Soekarno jo Hatta indak tapengaruh dek Japang. Di siko, mereka baliak mayakinkan Soekarno bahasonyo Japang alah manyerah dan para pajuang alah siap untuak malawan Japang, apa pun risikonya.

Di Jakarta, golongan mudo, Wikana, jo golongan gaek, yaitu Achmad Soebardjo malakukan parundingan. Soebardjo manyetujui untuak mamproklamasian kamerdekaan Indonesia di Jakarta. Mako diutuslah Yusuf Kunto untuak maanta ka Rengasdengklok. Mereka manjapuik Soekarno jo Hatta baliak ka Jakarta. Soebardjo berhasil mayakinkan para urang mudo untuak indak terburu-buru mamproklamasikan kamerdekaan. Sasudah tibo di Jakarta, mereka pulang ka rumah masiang-masiang. Mancaliak bahasonyo Hotel Des Indes (kini kompleks pertokoan di Harmoni) indak dapek digunoan untuak pertemuan sasudah pukul 10.00 malam, mako tawaran Laksamana Muda Maeda Tadashi untuak manggunoan rumahnyo (kini gedung museum perumusan teks proklamasi) sabagai tampek rapek PPKI ditarimo dek para tokoh Indonesia.

 Rujukan 

Bibliografi


















Kategori:1945
Kategori:Sijarah Indonesia